open-index/open-wikipedia-markdown huggingface dataset:
Moldova 1

Το **Moldova 1** είναι εθνικό τηλεοπτικό κανάλι της Μολδαβίας και το πρώτο κανάλι του ραδιοτηλεοπτικού φορέα της Μολδαβίας, TRM (*[[Teleradio-Moldova]]*). Το Moldova 1 ξεκίνησε την λειτουργία του στις 30 Απριλίου 1958, στις 7:00 μμ.

## Πρόγραμμα
Το πρόγραμμα του καναλιού είναι κυρίως ενημερωτικό και ψυχαγωγικό ενώ μεταδίδει επίσης και τηλεοπτικές σειρές, κινούμενα σχέδια, ταινίες και σπανιότερα αθλητικό περιεχόμενο το οποίο καλύπτει κυρίως το Moldova 2. 

## Διευθυντές

* Αντρέι Τίμους (Φεβρουάριος 1958 – Απρίλιος 1961) 
* Μιχαήλ Ονοϊτσένκο (Ιούλιος 1961 – Μάρτιος 1966) 
* Ίον Ποντολεάνου (Μάρτιος 1966 – Μάρτιος 1968) 
* Βαλεντίν Σλέαγκουν (Μάιος 1968 – Σεπτέμβριος 1974) 
* Ίον Μπουσούιοκ (Αύγουστος 1975 – Δεκέμβριος 1988) 
* Μιχαήλ Στράσαν (Μάρτιος 1989 – Ιανουάριος 1990)
* Κονσταντίν Πίρτσακ (Ιανουάριος 1990 – Απρίλιος 1994)
* Ντουμίτρου Τσουρκάνου (Απρίλιος 1994 – Νοέμβριος 1997)
* Ιούριε Ταμπίρτσα (Νοέμβριος 1997 – Ιούλιος 1999)
* Αρκάντιε Γκερασίμ (Ιούλιος 1999 – Ιούνιος 2000)
* Ανατόλ Μπαρμπέι (Ιούνιος 2000 – Σεπτέμβριος 2001)
* Ιούριε Ταμπίρτσα (Σεπτέμβριος 2001 – Ιούνιος 2002)
* Αλεξάντρου Γκρόσου (Ιούνιος 2002 – Αύγουστος 2003)
* Σέργκιου Προντάν (Αύγουστος 2003 – Οκτώβριος 2003)
* Βίκτορ Μοράρου (Ιανουάριος 2004 – Απρίλιος 2004)
* Βίκτορ Ταμπίρτσα (Απρίλιος 2004 – Δεκέμβριος 2004)
* Άντελα Ραϊλέαν (Δεκέμβριος 2004 – Δεκέμβριος 2009) 
* Άνγκελα Σίρμπου (Φεβρουάριος 2010 - Φεβρουάριος 2012)
* Μίρτσεα Σούρντου (Δεκέμβριος 2012 – Ιούνιος 2017)

## Τρέχοντα πρόσωπα

* Λεονίντ Μελνίκ (Γενικός Παραγωγός)
* Βιτάλιε Κογιοκάρου (Διευθυντής μάρκετινγκ)
* Αλεξάντρου Γκούτου (Τεχνικός διευθυντής)

## Παραπομπές

## Εξωτερικοί σύνδεσμοι
* Επίσημη ιστοσελίδα
Ουαρσενίς

Η **Ουαρσενίς** ή **Ουανσαρίς** (βερβερική γλώσσα: ⵡⴰⵔⵙⵏⵉⵙ, *Warsnis* (που σημαίνει «τίποτα υψηλότερο») *Adrar en Warsnis,* ) είναι οροσειρά και κατοικημένη περιοχή στη βορειοδυτική Αλγερία. 

## Γεωγραφία
Η οροσειρά βρίσκεται περίπου 80 χλμ. νότια της Μεσογείου, ανάμεσα στη λεκάνη του ποταμού Σελίφ στα βόρεια και στα ανατολικά, στο Ουέντ Μινά στα δυτικά και στο οροπέδιο Σερσού στα νότια. Η κορυφή της βρίσκεται σε υψόμετρο 1.985 μ. στο όρος Σιντί Αμάρ, κοντά στο Μπορτζ Μπουνααμά περίπου 60 χλμ. δυτικά από  το Τισεμσίλτ. Άλλες σημαντικές κορυφές είναι οι Ασαούν (1.808 μ.), Τζεμπέλ Μεντάντ (1.787 μ.), Κεφ Σιγκά (1.784 μ.), Σρα Αμπντελκαντέρ (1.776 μ.), Ρας Ελ Μπραρίτ (1.750 μ), Όρος Μπελχεϊρέτ (1.620 μ), Τζεμπέλ Αμρουνά (1.512 μ.), Όρος Ταμεντραρά, Ροντ Πουάντ ντες Σεντρ (1.461 μ.), και Ροκμπά Ατμπά (1.300 μ.). Η οροσειρά κατοικείται από Βέρβερους. 

## Πανίδα
Τα δάση του βουνού φιλοξενούν πολλά ζώα όπως λύκοι, αλεπούδες, τσακάλια, καρακάλ, κάπροι, ύαινες και σκαντζόχοιροι. Η περιοχή κατοικούνταν προηγουμένως από λιοντάρια και πάνθηρες. Ο Ζαν Ωγκύστ Μαργκερίτ ανέφερε ότι ένα μόνο άτομο της φυλής Μπενί Μαχρέζ κοντά στο Θενιέτ Ελ Χεντ σκότωσε 14 λιοντάρια και 3 τίγρεις τη δεκαετία του 1840. 

## Προστατευόμενες περιοχές
Παρόλο που μέρος των πλαγιών του έχει χρησιμοποιηθεί παραδοσιακά για την καλλιέργεια δημητριακών, η περιοχή διαθέτει ακόμη σχετικά μεγάλα φυσικά δάση κέδρου του Άτλαντα. 

Το Εθνικό Πάρκο Θενιέτ Ελ Χαντ είναι προστατευόμενη περιοχή το οποίο βρίσκεται στους πρόποδες της οροσειράς Ουαρσενίς. 

## Δείτε επίσης
* Άτλας Τελλ 
* Κατάλογος βουνών στην Αλγερία 

## Παραπομπές


Κατηγορία:Βουνά της Αλγερίας
Ο τυχαίος θάνατος ενός αναρχικού

***Ο τυχαίος θάνατος ενός αναρχικού*** (ιταλικά: *Morte accidentale di un anarchico*) είναι θεατρικό έργο του Ιταλού συγγραφέα και βραβευμένου με Νόμπελ λογοτεχνίας, Ντάριο Φο. Θεωρείται κλασικό έργο του θεάτρου του 20ού αιώνα και έχει ανέβει σε όλο τον κόσμο σε περισσότερες από σαράντα χώρες. Βασίστηκε στην τρομοκρατική επίθεση στην Πιάτσα Φοντάνα και στις σχετικές με αυτή έρευνες και επιρροές.

## Χαρακτήρες
* Τρελός
* Διοικητής αστυνομίας
* Επιθεωρητής Μπερτότσο
* Επιθεωρητής Πισάνι
* Μαρία Φελέτι, δημοσιογράφος

## Παραπομπές


Κατηγορία:Ιταλικά θεατρικά έργα
Κατηγορία:Σατιρικά θεατρικά έργα
Κατηγορία:Πολιτικά θεατρικά έργα
Κατηγορία:Αναρχικά έργα
Γκρέις Ο'Μάλεϊ

Η **Γκρέις Ο'Μάλεϊ (Grace O' Maley, 1530- 1603)** ήταν πειρατίνα, η οποία καταγόταν από την Ιρλανδία και έζησε τον 16ο αιώνα. Κυριάρχησε για περίπου μισό αιώνα στη Θάλασσα της Ιρλανδίας, όπου πολέμησε ενάντια στην αγγλική κυριαρχία. Έμεινε στην ιστορία γνωστή ως η "Βασίλισσα των Ιρλανδών Πειρατών".

## Βιογραφία
Η Γκρέις Ο'Μάλεϊ γεννήθηκε σε οικογένεια ναυτικών και παντρεύτηκε ηλικία 16 ετών τον αρχηγό μίας από τις πολυάριθμες ιρλανδέζικες φυλές (clans). Τότε ξεκίνησε και την πειρατική της δράση αφού έπεισε μερικούς από τους ναυτικούς που εργάζονταν για τον άντρα της να την ακολουθήσουν σε πειρατικές επιθέσεις ενάντια στα εμπορικά πλοία στη Θάλασσα της Ιρλανδίας. Η αναγνωρισημότητά της ως τρομερή πειρατίνα ξεκίνησε, αφού σκοτώθηκε ο άντρας της σε κάποια μάχη.

## Οι δράσεις της
Επί δεκαετίες η Ο'Μάλεϊ κυριαρχούσε στις θάλασσες της Ιρλανδίας και έκανε επιθέσεις σε εμπορικά πλοία αλλά και στα πλοία του αγγλικού ναυτικού. Η Ο'Μάλεϊ πολέμησε τόσο ενάντια στους Άγγλους όσο και ενάντια στις άλλες ιρλανδέζικες φυλές που απειλούσαν για την κυριαρχία. Οι ενέργειες της οδήγησαν τους Ιρλανδούς να την ονομάσουν «Βασίλισσα των Ιρλανδών Πειρατών» ενώ οι Άγγλοι την αποκαλούσαν «αρχηγό κλεφτών και δολοφόνων». Το όνομά της σταδιακά απέκτησε θρυλικές διαστάσεις και οι Ιρλανδοί έφτασαν να δίνουν το όνομά της στα πλοία τους και στις παμπ τους.

## Ιστορία
Παρά τη δράση της Ο'Μάλεϊ όμως, οι διαμάχες των ιρλανδέζικων φυλών έδιναν την ευκαιρία στην Αγγλία, που τότε ήταν υπό την ηγεσία της βασίλισσας Ελισάβετ Α΄, να ενισχύσει την παρουσία της στην περιοχή. Η Ελισάβετ έστειλε τον ναύαρχο Ρίτσαρντ Μπίνχαμ στην Ιρλανδία για να αποτρέψει την πειρατική δράση της Ο'Μάλεϊ και να θέσει υπό έλεγχο την χώρα. Ο Μπίνχαμ  ξεκίνησε μία εκστρατεία τρομοκρατίας ενάντια στους Ιρλανδούς ενώ κατάφερε να αιχμαλωτίσει αρκετά από τα πλοία της Ο'Μάλεϊ, που τότε ήταν πια πάνω από εξήντα ετών, να κατάσχει μεγάλο μέρος της περιουσίας της και να σκοτώσει τον μεγαλύτερο γιο της. Τότε η Ο'Μάλεϊ σόκαρε τους πάντες καθώς εμφανίστηκε η ίδια, με κίνδυνο της ζωής της, μπροστά στη βασίλισσα Ελισάβετ και μάλιστα με σκοπό, όχι να ζητήσει έλεος όπως θα περίμενε κανείς, αλλά να διαπραγματευθεί. Παραμένει άγνωστο το τι ειπώθηκε ανάμεσα στις δύο γυναίκες αλλά η Ο'Μάλεϊ έφυγε από τη συνάντηση αυτή έχοντας εξασφαλίσει για λογαριασμό της οικογένειάς της το δικαίωμα να εμπορεύεται με τα πλοία της στην Θάλασσα της Ιρλανδίας με αντάλλαγμα να σταματήσει να μάχεται ενάντια στους Άγγλους.

Η Γκρέις Ο'Μάλεϊ συνέχισε να δρα στις θάλασσες της Ιρλανδίας μέχρι προχωρημένη ηλικία και, ως συνέπεια των διαπραγματεύσεών της, η οικογένειά της άνθισε οικονομικά σε μία εποχή που οι φυλές της Ιρλανδίας υπέκυπταν η μία μετά την άλλη στον αγγλικό έλεγχο. Δεν ηττήθηκε ποτέ και έγινε θρύλος στην Ιρλανδία.

## Παραπομπές


Κατηγορία:Πειρατές
Κατηγορία:Ιρλανδοί
Κατάλογος πόλεων του Ανατολικού Τιμόρ

Το παρακάτω λήμμα είναι **κατάλογος [[Πόλη|πόλεων]] του [[Ανατολικό Τιμόρ]]**. 

## Επισκόπηση
Το μεγαλύτερο πολεοδομικό συγκρότημα του Ανατολικού Τιμόρ είναι το Ντίλι. Το 2010 ζούσαν 234.331 κάτοικοι στο πολεοδομικό συγκρότημα του Ντίλι. Στο ίδιο το Ντίλι ζούσαν 193.563 κάτοικοι το ίδιο έτος.  

Στο παρελθόν, οι πόλεις και κωμοπόλεις με πληθυσμό που υπερβαίνει τους 1.000 κατοίκους καταγράφονταν ως πόλεις, συμπεριλαμβανομένου του Ντάρε στον δήμο Ντίλι και του Μπομπονάρο στον ομώνυμο δήμο.  

Τα 38 αστικά σούκο του Ανατολικού Τιμόρ βρίσκονται σχεδόν όλα γύρω από τις πρωτεύουσες των δήμων. Μόνη εξαίρεση είναι το Μαουμπίσε, στον δήμο Αϊνάρο . 

## Κατάλογος πόλεων
Ο παρακάτω πίνακας δείχνει τον πληθυσμό των πόλεων με πληθυσμό άνω των 1.000 κατοίκων (σύμφωνα με τον παλαιότερο ορισμό, ένας οικισμός με πληθυσμό άνω των 1.000 κατοίκων θεωρούταν πόλη) το 2002 και το 2006. Στο παρακάτω πίνακα εμφανίζεται ο πληθυσμός της πραγματικής πόλης, χωρίς τα προάστια. 

Τα νούμερα για τους πληθυσμούς των πόλεων το 2010 προέρχονται από την απογραφή του 2010. Το 2015 έγιναν ορισμένες αλλαγές στα διοικητικά όρια των πόλεων, επομένως οι πληθυσμοί ορισμένων πόλεων μεταβλήθηκαν σημαντικά. 

## Εξωτερικοί σύνδεσμοι

* Επίσημη ιστοσελίδα της Εθνικής Διεύθυνσης Στατιστικής 
* Ιστορικός πληθυσμός των πόλεων του Ανατολικού Τιμόρ, populstat.info 
* Ιστορικός πληθυσμός των πόλεων του Ανατολικού Τιμόρ, citypopulation.de 

## Παραπομπές
Τάκης Εμμανουήλ

Ο **Τάκης Εμμανουήλ** (1933 - 26 Αυγούστου 2017) ήταν Έλληνας ηθοποιός, με διεθνή καριέρα στον χώρο του κινηματογράφου. Υπήρξε, επίσης, σκηνοθέτης και παραγωγός, ενώ τα τελευταία χρόνια της ζωής του ασχολήθηκε με τη λογοτεχνία.

## Βιογραφικά Στοιχεία
Γεννήθηκε το 1933 στο Μεσολόγγι και το πραγματικό του όνομα ήταν Παναγιώτης. Αρχικά, στην Ελλάδα, σπούδασε υποκριτική στη Δραματική Σχολή του Ωδείου Αθηνών, με δάσκαλο τον θεατρικό σκηνοθέτη Δημήτρη Ροντήρη. Αργότερα, την περίοδο 1979-1981, σπούδασε σκηνοθεσία, σενάριο και παραγωγή τηλεοπτικών προγραμμάτων στο Λος Άντζελες.

Υπήρξε στενός φίλος με την Ειρήνη Παπά και τον Γιάννη Φέρτη μέχρι το τέλος της ζωής του.

Παρότι κοσμοπολίτης ηθοποιός, έζησε διακριτικά και αθόρυβα. Απεβίωσε στις 25 Αυγούστου 2017 στην Αθήνα, σε ηλικία 84 ετών.

## Καριέρα
Σε ηλικία 27 ετών (το 1960) έκανε την πρώτη του εμφάνιση στη σκηνή, στην  τραγωδία "Ιφιγένεια εν Ταύροις" του Ευριπίδη, ερμηνεύοντας τον ρόλο του Γελαδάρη. Το έργο παρουσιάστηκε στο Αρχαίο Θέατρο της Επιδαύρου, από τον θίασο 'Αρχαίο Αττικό Θέατρο' της Μαλαίνας Ανουσάκη. Οι θεατρικές του εμφανίσεις συνεχίστηκαν έως το 1965.

Στον κινηματογράφο, πρωτοεμφανίστηκε παράλληλα με το θέατρο, το 1960, στη σπονδυλωτή ταινία *Το ποτάμι* του Νίκου Κούνδουρου. Ακολούθησαν κι άλλες ταινίες στο πλευρό καταξιωμένων σκηνοθετών (Νίκος Κούνδουρος, Μιχάλης Κακογιάννης, Τάκης Κανελλόπουλος, Ντίνος Δημόπουλος, Ντίμης Δαδήρας κ.ά.) και σημαντικών ηθοποιών (Μάνος Κατράκης, Ειρήνη Παπά, Γιάννης Φέρτης, Αλέκα Κατσέλη, Νότης Περγιάλης, Φαίδων Γεωργίτσης, Ελένη Ζαφειρίου, Νίκη Τριανταφυλλίδη, Ελένη Προκοπίου, Ζαννίνο, Ανέστης Βλάχος, Λευτέρης Βουρνάς, Σπύρος Καλογήρου, Άντονι Κουίν, Άλαν Μπέιτς, Σωτήρης Μουστάκας κ.ά.).

Οι επιτυχίες που σημείωσαν οι περισσότερες ταινίες στις οποίες συμμετείχε, τόσο στην Ελλάδα όσο και το εξωτερικό και ήταν το διαβατήριό του για μια διεθνή καριέρα. Το 1968, μετανάστευσε από την Ελλάδα στο εξωτερικό, για να παίξει στην Αμερική, την Αγγλία, την Ιταλία και την Αυστραλία. Το 1982 επέστρεψε στην Ελλάδα και ίδρυσε δική του εταιρεία παραγωγής.

## Στο εξώφυλλο του LIFE
Τα ξένα ΜΜΕ του προσέδωσαν τον τίτλο «Ωραίος ως Έλληνας» και το 1970 επιλέχτηκε και φωτογραφήθηκε για το εξώφυλλο του εβδομαδιαίου αμερικανικού περιοδικού ''Life'', για την έκδοση που κυκλοφόρησε στις 25 Σεπτεμβρίου του ίδιου έτους.

Το σχετικό άρθρο, με τίλο 'MALE PLUMAGE He-men return to elegance', αφορούσε ανδρική ένδυση και αξεσουάρ, και στην περιγραφή της φωτογραφίας διαβάζουμε: "*Ο Έλληνας ηθοποιός Τάκης Εμμανουήλ φοράει ένα μαροκινό καφτάνι*". Η φωτογράφιση έγινε από τον Ενρίκο Σαρσίνι, Ιταλό φωτογράφο και φωτορεπόρτερ του *Life*. Ελάχιστοι Έλληνες είχαν το προνόμιο να φιλοξενηθούν στο εξώφυλλο του θρυλικού αυτού περιοδικού.   
## Φιλμογραφία
### Ως ηθοποιός

### Σενάριο και Σκηνοθεσία

## Λογοτεχνικό έργο

## Παραπομπές


## Πηγές
# Μικρές Αφροδίτες - Ελληνικό Κέντρο Κινηματογράφου

## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες παραγωγοί ταινιών
Κατηγορία:Έλληνες σκηνοθέτες
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Απόφοιτοι του Ωδείου Αθηνών
Στενό της Σαρίας

μικρογραφία|507x507εσ|Το Στενό της Σαρίας όπως φαίνεται από Ανατολικά.
Το **Στενό της Σαρίας** είναι πορθμός που βρίσκεται μεταξύ της Νήσου Καρπάθου προς Νότον και της Νήσου Σαρίας των Δωδεκανήσων προς Βορράν. Το πλάτος του είναι περί τα 100 μ. και το βάθος του περί τα 2,5 μ. Η διεύθυνση του άξονά του είναι από Ανατολάς προς Δυσμάς.

Στη Καρπαθιακή ακτή του υπήρχε στην αρχαιότητα το ιερό του Πορθμίου Ποσειδώνος, στον τόπο όπου σήμερα υπάρχει το ναΐδριο της Αγίας Αικατερίνης.

Για τη διευκόλυνση των διά θαλάσσης μετακινήσεων ανθρώπων και ζώων μεταξύ της Καρπαθιακής περιοχής της Ολύμπου και του νησιού της Σαρίας κατασκευάστηκαν το 1931 στις δύο ακτές του με τη στήριξη του τότε Κυβερνήτη των Ιταλικών νήσων του Αιγαίου (Isole Italiane dell' Egeo) Mario Lago και επί δημάρχου Ολύμπου Καρπάθου Ιωάννου Π. Παυλίδη οι δύο ρίβες του Στενού. Η Μέσα Ρίβα στη Σαρία και η Όξω Ρίβα στην Κάρπαθο που σώζονται ως σήμερα.

## Εξωτερικοί σύνδεσμοι

* "Το Αντίειρμα του Στενού της Σαρίας", ντοκιμαντέρ της Αδελφότητας Ολυμπιτών Ρόδου "Η ΒΡΥΚΟΥΣ", 1990

Κατηγορία:Όλυμπος Καρπάθου
Κατηγορία:Γεωγραφία της Καρπάθου
Κατηγορία:Αιγαίο Πέλαγος
Κατηγορία:Πορθμοί της Ελλάδας
Κατηγορία:Πορθμοί της Μεσογείου
Χρονοδιάγραμμα μοντέλων της οικογένειας Apple II

Αυτό το **χρονοδιάγραμμα των μοντέλων της οικογένειας Apple II** παραθέτει όλους τους βασικούς τύπους υπολογιστών Apple II που παράγονται από την Apple Computer με σειρά ημερομηνίας εισαγωγής. Τα Apple I και Apple III περιλαμβάνονται, παρόλο που δεν ταξινομούνται ως μέρος της σειράς Apple II, λόγω του μοναδικού ρόλου τους στη σειρά προϊόντων της Apple της εποχής. 
μικρογραφία| Apple III
μικρογραφία| Apple IIe
μικρογραφία| Apple IIc
μικρογραφία| Apple IIGS

## Παραπομπές


Κατηγορία:Σελίδες με μη επιθεωρημένες μεταφράσεις
Κατηγορία:Apple
Ισοσπίν

Στην πυρηνική και τη σωματιδιακή φυσική το **ισοσπίν** (*isospin*, με σύμβολο ***I***) είναι ένας κβαντικός αριθμός που σχετίζεται με την ισχυρή αλληλεπίδραση, δηλαδή με την ισχυρή πυρηνική δύναμη. Πιο συγκεκριμένα η συμμετρία του ισοσπίν είναι ένα υποσύνολο της συμμετρίας «γεύση» που παρατηρείται ευρύτερα στις αλληλεπιδράσεις των βαρυονίων και των μεσονίων.

Το όνομα της έννοιας αυτής εμπεριέχει τη λέξη *σπιν* επειδή η κβαντομηχανική περιγραφή του είναι μαθηματικώς παρόμοια με εκείνη της κβαντικής στροφορμής (ειδικότερα στον τρόπο της συζεύξεως, π.χ. ένα ζεύγος πρωτονίου-νετρονίου μπορεί να είναι συζευγμένο είτε σε μια κατάσταση με ολικό ισοσπίν 1 είτε σε μια κατάσταση με ολικό ισοσπίν 0)). Αλλά αντιθέτως με τη στροφορμή το ισοσπίν είναι αδιάστατο μέγεθος και δεν σχετίζεται με οποιονδήποτε τύπο περιστροφικής κινήσεως.

Ιστορικά η λέξη προήλθε από τον ατυχή όρο **ισοτοπικό σπιν**, που δημιουργούσε σύγχυση καθώς το ισοσπίν δεν έχει σχέση με τα ισότοπα και οι πυρηνικοί φυσικοί προτιμούσαν να το αποκαλούν **ισοβαρικό σπιν**. Πριν την εισαγωγή της έννοιας των κουάρκ, τα σωματίδια που επηρεάζονταν εξίσου από την ισχυρή αλληλεπίδραση αλλά είχαν διαφορετικά ηλεκτρικά φορτία (π.χ. πρωτόνια και νετρόνια) θεωρούνταν διαφορετικές καταστάσεις του ίδιου σωματιδίου, αλλά με διαφορετικές τιμές ισοσπίν. Η στενότερη εξέταση της συμμετρίας του ισοσπίν οδήγησε κατευθείαν στην ανακάλυψη και την κατανόηση των quarks, καθώς και στην ανάπτυξη της θεωρίας Yang–Mills. Η συμμετρία του ισοσπίν παραμένει σημαντική έννοια στη σωματιδιακή φυσική.

## Τα κουάρκ και το ισοσπίν
Με τη σύγχρονη διατύπωση το ισοσπίν () ορίζεται ως ένα διανυσματικό μέγεθος, έτσι ώστε:

* Το άνω και το κάτω κουάρκ έχουν τιμή &nbsp;=&nbsp;, ενώ η τρίτη συνιστώσα (3) είναι  για το άνω κουάρκ και &minus; για το κάτω.
* Τα άλλα κουάρκ έχουν όλα &nbsp;=&nbsp;0.

Επομένως, για τα αδρόνια γενικώς

:I_3=\frac{1}{2}(n_u-n_d)\ 

όπου u και d είναι αντιστοίχως οι αριθμοί των άνω και των κάτω κουάρκ μέσα στο αδρόνιο.

Σε κάθε συνδυασμό κουάρκ η τρίτη συνιστώσα του διανύσματος του ισοσπίν (3) μπορεί να είναι είτε με την ίδια φορά με ένα ζεύγος κουάρκ, είτε να έχει αντίθετη φορά, δίνοντας διαφορετικές τιμές για το συνολικό ισοσπίν για κάθε συνδυασμό «γεύσεων» κουάρκ. Τα αδρόνια που αποτελούνται από τα ίδια κουάρκ, αλλά έχουν διαφορετικό ολικό ισοσπίν, μπορούν να ξεχωριστούν πειραματικώς, αποδεικνύοντας ότι η «γεύση» είναι στην πραγματικότητα ένα διανυσματικό και όχι μονόμετρο μέγεθος.

Για παράδειγμα, ένα παράδοξο κουάρκ μπορεί να συνδυασθεί με ένα άνω και ένα κάτω κουάρκ για να σχηματίσει ένα βαρυόνιο, αλλά υπάρχουν δύο διαφορετικοί τρόποι με τους οποίους μπορούν να συνδυασθούν οι τιμές του ισοσπίν: είτε να προστεθούν (επειδή έχουν γεύσεις με την ίδια φορά), είτε να αλληλοαναιρεθούν (επειδή έχουν γεύσεις με αντίθετες φορές): Η κατάσταση με ισοσπίν 1 (το σωματίδιο Σ0 και η κατάσταση με ισοσπίν 0 (το σωματίδιο Λ0) έχουν διαφορετικές πειραματικές μάζες και χρόνους ημιζωής.

## Παραπομπές


## Πηγές
* 
* 
* 

Κατηγορία:Πυρηνική φυσική
Κατηγορία:Σωματιδιακή φυσική
Κατηγορία:Βαρυόνια
Κατηγορία:Κουάρκ
Ντούνγκα

Ο **Κάρλος Καετάνο Μπλέντορν Βέρι** (*Carlos Caetano Bledorn Verri*, 31 Οκτωβρίου 1963), περισσότερο γνωστός ως **Ντούνγκα** (*Dunga*), είναι Βραζιλιάνος προπονητής ποδοσφαίρου και πρώην διεθνής ποδοσφαιριστής, ο οποίος αγωνιζόταν ως αμυντικός μέσος. 

Ο Ντούνγκα ξεκίνησε την καριέρα του από την Ιντερνασιονάλ και αφότου πέρασε από διάφορες βραζιλιάνικες ομάδες, αποκτήθηκε το 1988 από τη Φιορεντίνα, με την οποία αγωνίστηκε για τέσσερις χρονιές. Στη συνέχεια αποκτήθηκε από την Πεσκάρα και την Στουτγκάρδη και εν συνεχεία, το 1995, αγωνίστηκε για την ιαπωνική Τζούμπιλο Ιβάτα. Με την εθνική Βραζιλίας ο Ντούνγκα πραγματοποίησε 91 συμμετοχές από το 1987 μέχρι το 1998. Ήταν αρχηγός της ομάδας που κατέκτησε το Παγκόσμιο Κύπελλο του 1994. Μαζί με τον Τσάβι, είναι ένας από τους δύο άνδρες που έχουν αγωνιστεί σε τελικό Παγκοσμίου Κυπέλλου, Ολυμπιακών Αγώνων, Κυπέλλου Συνομοσπονδιών και Διηπειρωτικού κυπέλλου.

Ο Ντούνγκα έχει διατελέσει προπονητής της εθνικής ομάδας της Βραζιλίας δύο φορές. Η πρώτη ήταν από το 2006 μέχρι το 2010, κατακτώντας το Κόπα Αμέρικα 2007 και το Κύπελλο Συνομοσπονδιών το 2009, όμως στο Παγκόσμιο Κύπελλο Ποδοσφαίρου 2010 έφτασε μέχρι τα προημιτελικά και απολύθηκε. Προσλήφθηκε για δεύτερη φορά το 2014, όμως μετά τον πρόωρο αποκλεισμό της Βραζιλίας στο Κόπα Αμέρικα Σεντενάριο απολύθηκε τον Ιούνιο του 2016. Το 2013 ήταν προπονητής της Ιντερνασιονάλ.

Το παρατσούκλι προέρχεται από το πορτογαλικό όνομα ενός από τους νάνους της Χιονάτης, και του δόθηκε από το θείο του λόγω του χαμηλού αναστήματός του ως παιδί. Αν και ο ίδιος ψήλωσε, το παρατσούκλι παρέμεινε. Είναι ιταλικής και γερμανικής καταγωγής.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Βραζιλιάνοι Ολυμπιονίκες
Κατηγορία:Βραζιλιάνοι προπονητές ποδοσφαίρου
Κατηγορία:Προπονητές ποδοσφαίρου Εθνικής Βραζιλίας
Κατηγορία:Παίκτες νικητές Κόπα Αμέρικα
Κατηγορία:Βραζιλιάνοι ιταλικής καταγωγής
Κατηγορία:Βραζιλιάνοι γερμανικής καταγωγής
Κατηγορία:Ποδοσφαιριστές στους Θερινούς Ολυμπιακούς Αγώνες 1984
Κατηγορία:Προπονητές ποδοσφαίρου Παγκοσμίου Κυπέλλου 2010
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Προπονητές νικητές Κυπέλλου Συνομοσπονδιών FIFA
Κατηγορία:Μέσοι ποδοσφαιριστές
Χεσούς Νάβας

Ο **Χεσούς Νάβας** (*Jesús Navas*, 21 Νοεμβρίου 1985) είναι Ισπανός πρώην ποδοσφαιριστής, ο οποίος αγωνίζονταν ως δεξιός αμυντικός ή δεξιός πλάγιος μέσος για τη Σεβίλλη και την Εθνική Ομάδα της Ισπανίας. Είναι γνωστός για τη γρήγορη ντρίπλα του.

Έχει περάσει το μεγαλύτερο μέρος της καριέρας του με τη Σεβίλλη, με την οποία έχει αγωνιστεί σε πάνω από 500 αγώνες, και έχοντας κερδίσει οκτώ τίτλους, συμπεριλαμβανομένων τεσσάρων Κυπέλλων ΟΥΕΦΑ/Γιουρόπα Λιγκ και δύο Κύπελλα Ισπανίας. Το 2013 αποκτήθηκε από τη Μάντσεστερ Σίτι για 14,9 εκατομμύρια λίρες και κατέκτησε την Πρέμιερ Λιγκ το 2013–14. Το 2017 επέστρεψε στη Σεβίλλη "σπάζοντας" το ρεκόρ επίσημων συμμετοχών του συλλόγου. Ήταν μέλος της ομάδας της χρονιάς για τη Λα Λίγκα τη σεζόν 2018–19. Στις 23 Ιουνίου 2021 ο πρόεδρος της Σεβίλλης, Χοσέ Κάστρο Καρμόνα, αποκάλυψε σε συνέντευξή του ότι ο Νάβας έχει υπογράψει τριετή επέκταση στο συμβόλαιό του.

Λόγω προβλημάτων άγχους πραγματοποίησε το ντεμπούτο του με την Εθνική Ομάδα το 2009, σε ηλικία 24 ετών. Ήταν μέλος της αποστολής που κατέκτησε το Μουντιάλ 2010, το Euro 2012, το Πρωτάθλημα Εθνών ΟΥΕΦΑ το 2022–23 και το Euro 2024. Συνολικά έχει 56 συμμετοχές με το εθνόσημο, έχοντας σκοράρει 5 φορές.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ισπανοί ποδοσφαιριστές στο εξωτερικό
Κατηγορία:Ισπανοί Ρομά
Κατηγορία:Ανδαλουσιανοί ποδοσφαιριστές
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2024
Λογγάκι Τρικάλων

Το **Λογγάκι** είναι πεδινός οικισμός της Περιφερειακής Ενότητας Τρικάλων στη Θεσσαλία σε υψόμετρο 105 μέτρων.

Βρίσκεται στη βόρεια είσοδο της πόλης των Τρικάλων και δίπλα (δυτικά) στην επαρχιακή οδό από το χωριό προς τον Παλαιόπυργο. Το χωριό αριθμεί 295 κατοίκους βάση της τελευταίας απογραφής το 1991. Η εκκλησία του είναι ο Άγιος Αθανάσιος στα δυτικά του οικισμού. Αναφέρεται επίσημα, μετά την απελευθέρωση, το 1883 στο ΦΕΚ 126Α - 02/04/1883 να προσαρτάται στον τότε δήμο Τρικκαίων. Από το 2011 έχει ενσωματωθεί στα Τρίκαλα.

Στο χωριό υπάρχει ποδοσφαιρικό γήπεδο με χλοοτάπητα που χρησιμοποιείται από τις ομάδες της περιοχής.

## Παραπομπές


Κατηγορία:Τρίκαλα
Όντα του Χάλντενσλεμπεν

Η **Όντα**, γερμ. Oda von Haldensleben (π. 955/60 - 1023) από τον Οίκο του Χάλντενσλεμπεν, ήταν Γερμανή ευγενής και με το γάμο της έγινε δούκισσα της Πολωνίας.

## Βιογραφία
Ήταν κόρη του Ντήτριχ μαργράβου του Νόρντμαρκ. Σύμφωνα με τις περισσότερες πηγές μεγάλωσε στο μοναστήρι του Κάλμπε, κοντά στον ποταμό Μίλντε, βόρεια ου Μαγδεβούργου. Τελικά έγινε μοναχή εκεί, αργότερα όμως παντρεύτηκε. 

Ογδόντα έτη μετά (π. 1080) αναφέρεται σε ένα εκκλησιαστικό βιβλίο ως "Ότε και Ντάγκομε", δηλ. η Όντα και ο Ντάγκομε. Ο σύζυγός της Μιέσκο Α΄ αναφέρεται στο βιβλίο ως "Ντάγκομε", δεν γνωρίζουμε τον λόγο. Το βιβλίο ονομάζεται *Νομοθεσία του Ντάγκομε* (Dagome Judex) και θεωρείται ένα από τα πρώτα Πολωνικά έγγραφαε· είναι η κύρια πηγή για την περίοδο αυτή της Πολωνίας υπό τη δυναστεία των Πιαστ.

## Οικογένεια
Παντρεύτηκε π. το 998 τον Μιέσκο Α΄ των Πιαστ δούκα της Πολωνίας και είχε τέκνα:
* Μιέσκο 979/984-992/995, πρίγκιπας.
* Σβιεντόπελκ π. 980-πριν το 991;, πρίγκιπας.
* Λάμμπερτ π. 981-μετά το 992/5, πρίγκιπας.

## Παραπομπές


## Πηγές
* Berend, Nora; Urbanczyk, Przemyslaw; Wiszewski, Przemyslaw (2013). Central Europe in the High Middle Ages: Bohemia, Hungary and Poland, c.900-c.1300. Cambridge University Press.
* Łukasiewicz, Krystyna (2009). ""Dagome Iudex" and the First Conflict over Succession in Poland". The Polish Review. 54 (4).
* Ketrzynski, S. (1950). "The Introduction of Christianity and the Early Kings of Poland". In Reddaway, W.F.; Penson, J.H.; Halecki, O.; Dyboski, R. (eds.). The Cambridge History of Poland. Cambridge University Press.

Κατηγορία:Γερμανοί ευγενείς
Κατηγορία:Γερμανίδες δούκισσες
Κατηγορία:Οίκος του Χάλντενσλεμπεν
Όντα του Μάισσεν

Η **Όντα**, γερμ. Oda von Meißen (π. 996 - μετά το 1025) από τον Οίκο των Εκκεχαρντιδών ήταν κόρη του μαργράβου του Μάισσεν και με τον γάμο της έγινε δούκισσα, μετά βασίλισσα, της Πολωνίας.

## Βιογραφία
Ήταν κόρη του Έκαρντ Α΄ μαργράβου του Μάισσεν κα της Ζουανχίλντε των Μπίλλουνγκ, κόρης του Χέρμανν μαργράβου της μαρκιωνίας του Μπίλλουνγκ.

## Οικογένεια
Παντρεύτηκε το 1018 τον Μπολέσλαφ Α΄ τον *Γενναίο*, δούκα, μετά βασιλιά, της Πολωνίας και είχε τέκνα:
* Ματίλντα μετά το 1018-μετά το 1036, αρραβωνιάστηκε (και παντρεύτηκε;) τον Όθωνα Γ΄ των Σβάινφουρτ δούκα της Σουαβίας.

## Πηγές
* K. Jasiński, Rodowód pierwszych Piastów, Wrocław - Warszawa 1992.
* Digitales historisches Ortsverzeichnis von Sachsen
* Elke Mehnert, Sandra Kersten, Manfred Frank Schenke, Spiegelungen: Entwürfe zu Identität und Alterität ; Festschrift für Elke Mehnert, Frank & Timme GmbH, 2005, p.481, ISBN 3-86596-015-4

Κατηγορία:Σύζυγοι βασιλέων
Κατηγορία:Οίκος των Πιαστ
Κατηγορία:Μαργραβίνες της Γερμανίας
Δανάη Λουκάκη

Η **Δανάη Λουκάκη** είναι Ελληνίδα ηθοποιός Kατάγεται από τα Χανιά και είναι θεατρική σκηνοθέτης. Έγινε ευρέως γνωστή από τη συμμετοχή της στην ελληνικής παραγωγής δραματική σειρά ''Άγριες μέλισσες'', με τον ρόλο της Παγώνας Τόλλια, συζύγου του κοινοτάρχη.

## Βιογραφία
Είναι απόφοιτος της δραματικής σχολής Κάρολος Κουν, το 2012 πήρε υποτροφία από το Εθνικό Καποδιστριακό Πανεπιστήμιο Αθηνών και το 2010 του τμήματος αγγλικής γλώσσας και φιλολογίας ενώ υπήρξε χρυσή πρωταθλήτρια Ελλάδος στο κονόε-καγιάκ καθώς και πρωταθλήτρια κολύμβησης. 

Έχει παίξει και σκηνοθετήσει σε παραστάσεις στην Ελλάδα, το Λονδίνο, το Εδιμβούργο και τη Βαρκελώνη. Έχει επίσης παίξει σε κινηματογραφικές ταινίες π.χ. *[[Νύφες]]*, *Καρτ ποστάλ*, *Η ομορφότερη ιστορία του κόσμου* και *Είδα μάτια*. Η πρώτη της τηλεοπτική δουλειά ήταν στην κωμική σειρά του Alpha TV *Αστέρας Ραχούλας*. 

Πήρε μέρος στο φιλανθρωπικό σόου μεταμορφώσεων του ANT1 ''Your Face Sounds Familiar'' υποστηρίζοντας τον φιλανθρωπικό οργανισμό «Ορίζοντας»-Χανιά, Σύλλογος Εθελοντικής Προσφοράς και Στήριξης. Ωστόσο το σόου διεκόπη λόγω κορονοϊού χωρίς ειδοποίηση. 

Από το 2019 έως το 2022 υποδυόταν την Παγώνα Τόλλια στη δραματική σειρά *[[Άγριες Μέλισσες|Άγριες μέλισσες]]*. 

*Τις σεζόν 2023-2024 και 2024-2025 παίζει στη σειρά Ηλέκτρα στην [[ΕΡΤ1]] υποδυόμενη τη Ζωή Νικολαΐδου* 

## Παραπομπές

Κατηγορία:Ελληνίδες ηθοποιοί τηλεόρασης
Βυσεσλάβα του Κιέβου

Η **Βυσεσλάβα**, ρωσικά: Вышеслава Святославна (π. 1047; - μετά το 1089) από τον Οίκο των Ρουρικιδών ήταν κόρη του μεγάλου πρίγκιπα του Κιέβου και με τον γάμο της έγινε δούκισσα, μετά βασίλισσα, της Πολωνίας.

## Βιογραφία
Ήταν η μόνη κόρη του Σβιατοσλάβ Β΄ μεγάλου πρίγκιπα του Κιέβου και της Κελικίας/Καικιλίας.

## Οικογένεια
Παντρεύτηκε ως το 1069 τον Μπολέσλαφ Β΄ του *Γενναιόδωρου*, δούκα, μετά βασιλιά, της Πολωνίας και είχε τέκνο:
* Μιέσκο π.1069-1089, πρίγκιπας της Κρακοβίας.

## Πηγές
* Nicholas Baumgarten (1927), p. 20, citing Sommersberg, Selisiacorum Rerum Scriptores, vol. V, cap. 1, pp. 650-651; Monumenta Poloniae Historica, vol. IV, cap. 10; Tatyszczew, vol. III, p. 119, and Linniczenko, Relations mutuelles de Russie et de Pologne, pag. 53.

Κατηγορία:Ρουρικίδες
Κατάλογος ελληνικών ταινιών του 1953

Ο παρακάτω πίνακας περιλαμβάνει ταινίες του Ελληνικού κινηματογράφου που κυκλοφόρησαν το 1953.

## Ενδεικτικός κατάλογος

## Παραπομπές

Κατηγορία:Ελληνικές ταινίες ανά έτος
Λουντγκάρντα (σύζ. του Πσέμισλ Β΄)

Η **Λουντγκάρντα**, γερμ. Ludgarda von Mecklenburg (π. 1260/61 - πριν τις 14 Δεκεμβρίου 1283) από τον Οίκο του Μεκλεμβούργου ήταν κόρη του κυρίου του Μεκλεμβούργου και με τον γάμο της έγινε δούκισσα της Μεγάλης Πολωνίας.

## Βιογραφία
Ήταν η μόνη κόρη του Ερρίκου Α΄ κυρίου του Μεκλεμβούργου και της Αναστασίας, κόρης του Μπάρνιμ Α΄ δούκα της Πομερανίας.

Απεβίωσε ως το 1283. Αργότερα ο σύζυγός της έγινε υψηλός δούκας, και μετά βασιλιάς, της Πολωνίας.

## Οικογένεια
Παντρεύτηκε το 1273 τον Πσέμισλ Β΄ δούκα της Μεγάλης (Παλαιάς) Πολωνίας. Δεν απέκτησαν παιδιά και λόγω της απιστίας της η σχέση τους έγινε δύσκολη. Ίσως διαζεύχθηκαν πριν το τέλος της.

## Πρόγονοι




## Παραπομπές


## Πηγές
* Jan Długosz: Annales seu cronicae incliti Regni Poloniae, Fr. VII-VIII, Warsaw 1975, pp. 225-226.

Κατηγορία:Οίκος του Μεκλεμβούργου
Στενό της Καρπάθου

Το **Στενό της Καρπάθου** είναι η θαλάσσια έκταση μεταξύ των νησιών Καρπάθου και Σαρίας προς Δυσμάς και Ρόδου προς Ανατολάς. Προσδιορίζεται ακριβέστερα από τα ακρωτήρια: α. Παρασπόρι (Σαρίας) στα Β.Δ., β. Πατέλλα στα Ν.Δ., γ. Αρμενιστής προς Β.Α. και δ. Πρασονήσι Ν.Α. Οι μόνοι παραθαλάσσιοι οικισμοί που βλέπουν στο Στενό της Καρπάθου είναι το χωριό Διαφάνι Καρπάθου και η κωμόπολη Πηγάδια Καρπάθου στη Δυτική του πλευρά.  

Το Στενό της Καρπάθου συνδέει ουσιαστικά το Λύκιο Πέλαγος και την Ανατολική Μεσόγειο (θάλασσα της Λεβαντίνης) με το κυρίως Καρπάθιο Πέλαγος και το Αιγαίο Πέλαγος γενικότερα. Από γεωγραφική άποψη αποτελεί τμήμα του Καρπαθίου Πελάγους.

Κατηγορία:Αιγαίο Πέλαγος
Κατηγορία:Γεωγραφία της Καρπάθου
Κατηγορία:Όλυμπος Καρπάθου
Κατηγορία:Πορθμοί της Ελλάδας
Κατηγορία:Πορθμοί της Μεσογείου
Μαργαρίτα του Βρανδεμβούργου

Η **Μαργαρίτα**, γερμ. Margarete von Brandenburg-Salzwedel (π. 1270 - 1 Μαΐου 1315) από τον Οίκο των Ασκάνια ήταν κόρη του μαργράβου του Βρανδεμβούργυ-Ζάλτσβεντελ και με τους γάμους της έγινε πρώτα υψηλή δούκισσα, μετά βασίλισσα, της Πολωνίας και μετά δούκισσα της Σαξονίας-Λάουενμπουργκ.

## Βιογραφία
Ήταν η δεύτερη κόρη του Αλβέρτου Γ΄ μαργράβου του Βρανδεμβούργου-Ζάλτσβεντελ και της Ματθίλδης των Έστιντσεν, κόρης του Χριστοφόρου Α΄ της Δανίας.

## Οικογένεια
Παντρεύτηκε το 1293 τον Πσέμισλ Β΄ των Πιαστ, δούκα της μεγάλης (Παλαιάς) Πολωνίας & βασιλιά της Πολωνίας. Δεν απέκτησαν απογόνους και ο Πσέμισλ Β΄ απεβίωσε το 1296.

Το 1302 η Μαργαρίτα έκανε δεύτερο γάμο, με τον Αλβέρτο Γ΄ των Ασκάνια δούκα της Σαξονίας-Λάουενμπουργκ και είχε τέκνα:
* Αλβέρτος απεβ. 1344, νυμφεύτηκε τη Σοφία του Τσήγκενχαϊν.
* Έρικ απεβ. 1338, άγαμος.

## Παραπομπές


## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 377. ISBN 978-3-529-02606-5

Κατηγορία:Οίκος των Ασκάνια
Πλατανίτσι Χαλκιδικής

μικρογραφία|265x265εσ|Παραλία Καβουρότρυπες Χαλκιδικής
Η ακτή **Πλατανίτσι** βρίσκεται στην ανατολική ακτή του Δήμου Σιθωνίας Χαλκιδικής. Απέχει 150 χιλιόμετρα από τη Θεσσαλονίκη και 5 χιλιόμετρα βόρεια από τον οικισμό της Σάρτης. Το μεγαλύτερο μέρος της περιοχής περιλαμβάνει το δημοτικό κάμπινγκ Πλατανίτσι, σε μία έκταση 90000 τετραγωνικών μέτρων, η είσοδος του οποίου αποτελεί και το σημείο πρόσβασης στην παραλία από τον δρόμο. 

## Φυσικό περιβάλλον
Η ευρύτερη περιοχή είναι κατά βάση δασική με κωνοφόρα δέντρα (πεύκα), αλλά και με τμήματα που χαρακτηρίζονται από χαμηλή βλάστηση. Η περιοχή της παράκτιας ζώνης είναι φυσική, με άμμο και αυτοφυή βλάστηση. Ένα μέρος της παραλίας είναι οργανωμένο, με υποδομές και εγκαταστάσεις για την εξυπηρέτηση του κοινού. Στο κεντρικό τμήμα της παράκτιας ζώνης εκβάλλει το ρέμα Σμίξη. Η περιοχή υπάγεται στις περιοχές προστασίας – διατήρησης φυσικού περιβάλλοντος και ανήκει στο δίκτυο Natura 2000.

## Ποιότητα υδάτων
Η ακτή Πλατανιτσίου είναι βραβευμένη με την Γαλάζια Σημαία για την ποιότητα των κολυμβητικών υδάτων της, την οργανωτική δομή της παραλίας αλλά και με το κριτήριο του σεβασμού και της προστασίας του φυσικού περιβάλλοντος.

## Το κάμπινγκ
Το δημοτικό κάμπινγκ Πλατανίτσι διαθέτει τις απαραίτητες υποδομές για τους επισκέπτες του, όπως σούπερ μάρκετ, εστιατόριο, beach bar, WC και θαλάσσια σπορ. Υπάρχει χώρος τόσο για τροχόσπιτα, όσο και για τους επισκέπτες με σκηνή.

## Κοντινές παραλίες
Η παραλία του Πλατανιτσίου βρίσκεται σε μικρή απόσταση από τις εξής γειτονικές της παραλίες:

* Πορτοκάλι
* Καβουρότρυπες 
* Παραλία Σάρτης.

## Η πυρκαγιά του 2018
Στις 25 Οκτωβρίου 2018 η ανεξέλεγκτη πυρκαγιά που ξέσπασε στη Σιθωνία Χαλκιδικής προχώρησε στον χώρο του κάμπινγκ του Πλατανιτσίου. Στην ευρύτερη περιοχή κηρύχτηκε κατάσταση εκτάκτου ανάγκης, λόγω της φωτιάς που προκλήθηκε από πτώση δέντρου σε κολόνα της ΔΕΗ στην διπλανή περιοχή Καβουρότρυπες. Η Πυροσβεστική Υπηρεσία Χαλκιδικής κατάφερε να θέσει υπό έλεγχο την πυρκαγιά και να την σταματήσει, σώζοντας τελικά την περιοχή.

## Εικόνες
εναλλ.=|αριστερά|420x420εσ
εναλλ.=|αριστερά|560x560εσ
εναλλ.=|418x418εσ
680x680px|εναλλ.=

## Παραπομπές


## Εξωτερικοί σύνδεσμοι
# http://www.bathingwaterprofiles.gr/bathingprofiles/GRBW109060067
# https://www.youtube.com/watch?v=In9TNRJMrPI

Κατηγορία:Παραλίες της Ελλάδας
Κατηγορία:Περιφερειακή ενότητα Χαλκιδικής
Αγκάφια των Ρως

Η **Αγάφια Σβιατοσλάβνα**, ρωσικά: Агафия Святославна Русь, ελλην. Αγάθη (1190-95 - μετά τις 31 Αυγούστου 1247/2 Ιουνίου 1248) από τον Οίκο των Ρουρικιδών ήταν κόρη πρίγκιπα των Ρως και με τον γάμο της έγινε δούκισσα της Μαζοβίας & υψηλή δούκισσα της Πολωνίας.

## Βιογραφία
Ήταν το μόνο τέκνο του Σβιατοσλάβ Γ΄ πρίγκιπα των Ρως (γιου του Ιγκόρ/Γιούρι πρίγκιπα του Πούτιβλ, Νόβγκοροντ-Σεβέρσκ, Τσερνίχιβ) και της Γιαροσλάβας Ρουρίκοβνας, κόρης του Ρούρικ Ροστισλάβιτς πρίγκιπα του Νόβγκοροντ, Τσερνίγκοβ & μεγάλου πρίγκιπα του Κιέβου.

## Οικογένεια
Παντρεύτηκε το 1207-10 τον Κορράδο Α΄ των Πιαστ δούκα της Μαζοβίας & υψηλό δούκα της Πολωνίας και είχε τέκνα:
* Μπολέσλαφ Α΄ 1208-1248, δούκας τού Σανντομίες, τού Ντόμπζινι, της Μαζοβίας.
* Καζιμίρ Α΄ π. 1211-1267, δούκας της Κουγιάβια, τού Τσερσκ,  της Βέντιστσα, τού Ντόμπζινι.
* Σιέμοβιτ Α΄ π. 1224/8-1262, δούκας τού Τσερσκ, της Μαζοβίας, του Σιέρατς.
* Ευδοξία γενν. π. 1215-25, παντρεύτηκε τον Ντήτριχ Α΄ κόμη της Μπρένα & Βέττιν.
* Λουντμίλα, μάλλον μοναχή Νορμπερτίνα (των λευκών ιερέων τού Πρεμοντρέ) στο Πουότσκ.
* Ζιεμόμισλ π. 1220- 1241, απεβ. 21 ετών.
* Σαλομέα π. 1220/5-1268, μάλλον μοναχή (των πενήτων) της Αγ. Κλάρας στη Σκάουα.
* Γιούντιτ/Ιουδήθ π. 1222/7-1257/63, παντρεύτηκε πρώτα τον Μιέσκο Β΄ των Πιαστ-Σιλεσίας τον *Παχύ* δούκα τού Οπόλε-Ρατσίμπους και μετά τον Ερρίκο Γ΄ των Πιαστ-Σιλεσίας τον *Λευκό*, δούκα του Βρότσλαφ.
* Ντουμπράβκα π. 1230-1265.
* Μιέσκο πριν το 1236-πριν το 1238, απεβ. 2 ετών.

## Παραπομπές


## Πηγές
* Berend, Nora; Urbańczyk, Przemysław; Wiszewski, Przemysław (2013). Central Europe in the High Middle Ages: Bohemia, Hungary and Poland, c.900–c.1300. Cambridge University Press.

## Εξωτερικοί σύνδεσμοι
* 

Κατηγορία:Ρουρικίδες
Ιωάννης Γ. Αντωνόπουλος

Ο **Γιάννης Αντωνόπουλος** (1930-2017), του Γεωργίου και της Υζέτ, ήταν Έλληνας πολιτικός. Υπηρέτησε ως βουλευτής Μαγνησίας από το 1974 ως το 1981, εκλεγμένος με τη Νέα Δημοκρατία.  Αργότερα διετέλεσε πρόεδρος της Κοινότητας Κισσού, από το 1995 ως την κατάργησή της το 1998.

## Πρώτα χρόνια
Καταγόταν από την παλαιά και επιφανή οικογένεια Αντωνόπουλου από τον Βόλο. Ο παππούς του ήταν δήμαρχος Βόλου. Γεννήθηκε στην Κολωνία στο κρατίδιο της Βόρειας Ρηνανίας-Βεστφαλίας της Γερμανίας στις 11 Μαΐου 1930.

Η μητέρα του καταγόταν από το Βέλγιο και τον φώναζε «Ζαννώ», χαϊδευτικό με το οποίο τον αποκαλούσαν για αρκετά χρόνια αρκετός κόσμος στο Βόλο.

Σπούδασε Οικονομικές και Πολιτικές Επιστήμες στο Πάντειο Πανεπιστήμιο. 

### Υπηρεσία στο Ναυτικό και ναυταθλητισμός
Υπηρέτησε στο Βασιλικό Ναυτικό και επίσης ως κυβερνήτης στο περιπολικό σκάφος "Λεβέντης", ζώντας τα γεγονότα της Κύπρου του 1964-65, τα οποία αποτύπωσε και εξιστόρησε σε βιβλίο του λίγο πριν τον θάνατό του. 

Ασχολήθηκε με την κολύμβηση και την υδατοσφαίριση στον Ναυτικό Όμιλο του Βόλου, έχοντας στο ενεργητικό του τον τίτλο του πρωταθλητή Ελλάδας.

### Κοινοβουλευτική δραστηριότητα
Η πολιτική του δραστηριοποίηση ξεκίνησε το 1966, στο πλευρό του Παναγιώτη Κανελλόπουλου με την ΕΡΕ, όταν δεν διεξήχθησαν εκλογές, ενώ έπειτα από το Κίνημα του Ναυτικού ανέπτυξε αντιστασιακή δραστηριότητα ενάντια στη χούντα. 

Στις εκλογές του 1974 εξελέγη βουλευτής Μαγνησίας με τη Νέα Δημοκρατία, λαμβάνοντας 9.673 σταυρούς προτίμησης. Επανεξελέγη στην ίδια εκλογική περιφέρεια το 1977 με 10.448 σταυρούς (πρώτος σε σταυρούς σε όλη την εκλογική περιφέρεια).

Τη δεκαετία του '80 εντάχθηκε στη Δημοκρατική Ανανέωση, στηρίζοντας τον Κωστή Στεφανόπουλο. Στα έργα του ως βουλευτή συμπεριλαμβάνεται και το κολυμβητήριο του Βόλου.

### Αυτοδιοικητική δραστηριότητα
Στις δημοτικές εκλογές του 1986 ήταν υποψήφιος δήμαρχος Βόλου, λαμβάνοντας 2,3% στον 1ο γύρο. 
 
Εξελέγη πρόεδρος της Κοινότητας Κισσού με 360 ψήφους (ποσοστό 100%) στις εκλογές του 1994 και υπηρέτησε από το 1995 ως την κατάργηση της κοινότητας, το 1998.  Επίσης, υπηρέτησε ως πρόεδρος του Δημοτικού Συμβουλίου Μουρεσίου.

## Θάνατος
Ο Γιάννης Αντωνόπουλος απεβίωσε σε ιδιωτικό θεραπευτήριο του Βόλου σε ηλικία 87 ετών στις 12 Μαΐου 2017, μία ημέρα μετά τα γενέθλιά του. Η κηδεία του έγινε από τον ιερό ναό του Αγίου Νικολάου στον Βόλο χοροστατούντος του Μητροπολίτη Δημητριάδος Ιγνάτιου.

Έγραψε βιβλίο, στο οποίο εξιστορεί τα γεγονότα στην Κύπρο το 1964-65.

## Παραπομπές


## Πηγές
* 

Κατηγορία:Βουλευτές Μαγνησίας
Κατηγορία:Βουλευτές εκλεγμένοι με τη Νέα Δημοκρατία
Ελένη της Μόσχας

Η **Ελένη Ιβανόβνα**, ρωσικά: Елена Ивановна (19 Μαΐου 1476 - 20 Ιανουαρίου 1513) από τον Οίκο των Ρουρικιδών ήταν κόρη του μεγάλου πρίγκιπα της Μόσχας και με τον γάμο της έγινε βασίλισσα της Πολωνίας & μεγάλη δούκισσα της Λιθουανίας.

## Βιογραφία
Ήταν η πρώτη κόρη του Ιβάν Γ΄ μεγάλου πρίγκιπα τη Μόσχας και της (Ζωής) Σοφίας Παλαιολογίνας, κόρης του Θωμά δεσπότη του Μωρέως.

## Οικογένεια
Παντρεύτηκε το 1495 τον Αλέξανδρο των Γιαγκιελλόνων βασιλιά της Πολωνίας. Δεν απέκτησαν απογόνους.

## Παραπομπές


## Πηγές
* Duczmal, Małgorzata (2012). Jogailaičiai (in Lithuanian). Translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.
* Kiaupa, Zigmantas; Kiaupienė, Jūratė; Kunevičius, Albinas (2000) [1995]. The History of Lithuania Before 1795 (English ed.). Vilnius: Lithuanian Institute of History. ISBN 9986-810-13-2.
* Norkus, Zenonas (2009). "Kada senoji Lietuvos valstybė tapo imperija ir nustojo ja būti? Atsakymas į lietuvišką klausimą, naudojantis estišku metodu" (PDF). Lietuvos istorijos studijos (in Lithuanian). 23. ISSN 1392-0448. Archived from the original (PDF) on 2011-09-27.

Κατηγορία:Ρουρικίδες
Μυτάκι

Το **μυτάκι**, **χιόνα** ή **ούγαινα** (επιστ. ονομ. ***Diplodus puntazzo***) είναι ψάρι της οικογένειας των Σπαρίδων. Απαντά στη Μεσόγειο και στον ανατολικό Ατλαντικό. Το μυτάκι φτάνει σε μήκος τα 60 εκατοστά και βάρος το 1,7 κιλά, αλλά συνήθως έχει μήκος περίπου 30 εκατοστά. Το κύριο χαρακτηριστικό του είναι το μυτερό ρύγχος του.

Είναι θαλάσσιο βενθοπελαγικό είδος, το οποίο ζει σε παραθαλάσσια ύδατα σε βάθος μέχρι 50 μέτρα. Ζει τόσο σε αμμώδεις όσο και βραχώδεις βυθούς. Τα μικρότερα ψάρια μπορεί να ζήσουν σε λιμνοθάλασσες και υφάλμυρα νερά. Η διατροφή τους αποτελείται κυρίως από θαλάσσια φυτά και συμπληρώνεται με μικρά ψάρια, μαλάκια, καρκινοειδή και δακτυλιοσκώληκες. Η αναπαραγωγή λαμβάνει χώρα στο τέλος του καλοκαιριού και το φθινόπωρο. Είναι είδος ερμαφρόδιτο και σπανιότερα πρώτανδρο, δηλαδή αρχικά αρσενικό και στη συνέχεια θηλυκό.

Είναι ένα από τα νέα είδη μεσογειακών ψαριών που εκτρέφονται στις ιχθυοκαλλιέργειες.

## Παραπομπές


Κατηγορία:Σπαρίδες
Κατηγορία:Αλιεύματα
Κατηγορία:Ψάρια ελληνικών θαλασσών
Sons of Anarchy

Το **Sons of Anarchy** είναι αμερικάνικη τηλεοπτική σειρά τραγωδίας και εγκλήματος που δημιουργήθηκε από τον Κερτ Σάτερ και προβλήθηκε πρώτη φορά το 2008 μέχρι και το 2014.Η ιστορία αφορά μία παράνομη λέσχη μοτοσικλετιστών της Καλιφόρνια. Πρωταγωνιστεί ο Τσάρλι Χάναμ που υποδύεται τον Τζάκσον "Τζαξ" Τέλερ,αντιπρόεδρο της λέσχης,ο οποίος ξεκινά να αμφισβητεί τον εαυτό του καθώς και την λέσχη και τα ιδανικά στην διάρκεια των επεισοδίων.
μικρογραφία|Sons of Anarchy
Η σειρά έκανε πρεμιέρα τον Σεπτέμβριο του 2008 στο τηλεοπτικό κανάλι FX και συνολικά έχει 7 κύκλους κάνοντάς το την πιο επιτυχημένη σειρά του FX. Η σειρά εξερευνά την εκδίκηση,την κυβερνητική διαφθορά καθώς και τον ρατσισμό μέσα από την λέσχη που λειτουργεί ως έναν ανθρώπινο μετασχηματισμό.

## Πλοκή
Σε κάθε σεζόν εξελίσσονται παράλληλες ιστορίες που αφορούν την προσωπική και οικογενειακή ζωή του Jackson "Jax" Teller καθώς και της λέσχης.Η λέσχη (SAMCRO) παίρνει μέρος σε λαθρεμπόριο όπλων της Δυτικής Αμερικής,και εμπλέκεται με αντίπαλες συμμορίες,πολιτικούς και εξουσία.

**Κύκλος 1 (2008)**

Η σειρά ξεκινά με την καταστροφή της αποθήκης,που χρησιμοποιεί η λέσχη για την αποθήκευση όπλων,που αποτελεί την κύρια πηγή εσόδων τους,από μία αντίπαλη συμμορία.Στον πρώτο κύκλο ο Jax προσπαθεί να συμφιλιωθεί με τα πράγματα που συμβαίνουν στην λέσχη παράλληλα με αυτά που διαβάζει στα απομνημονεύματα του πατέρα του.

**Κύκλος 2 (2009)**

Η αντίπαλη συμμορία League of American Nationalists (LOAN) καταφθάνει στο Charming της Καλιφόρνια και προσπαθεί να διώξει την SAMCRO από αυτό.Ο δεύτερος κύκλος παρακολουθεί την SAMCRO να ανταγωνίζεται την LOAN για την εξουσία στο Charming.

**Κύκλος 3 (2010)**

Η Gemma κρύβεται στο Rogue River,Oregon μαζί με τον Tig στο σπίτι του πατέρα της,ενώ μετά την επιστροφή της λέσχης από την Ιρλανδία ο Jax τους ομολογεί την συμφωνία του με την Stahl.

**Κύκλος 4 (2011)**

Τα φυλακισμένα μέλη της SAMCRO φεύγουν από το αναμορφωτήριο ύστερα από 14 μήνες και μαθαίνουν από την Lieutenant Eli Roosevelt την νέα εξουσία που επικρατεί στο Charming.

**Κύκλος 5 (2012)**

Ως αντίποινα για τον θάνατο της Veronica Pope οι Niners επιτίθονται στην SAMCRO και στήνουν ενέδρα σε μία αποστολή φορτίου.Με τον θάνατο του Piney Winston μεγαλώνει η έχθρα μεταξύ των δύο συμμοριών.

**Κύκλος 6 (2013)**

Μετά την σύλληψη των Tara και Clay ο Jax προσπαθεί να κρατήσει ενωμένη την SAMCRO,ενώ ο Toric πλησιάζει την Tara και τον Clay για να τους προτείνει συμφωνία ώστε να προδώσουν την SAMCRO.

**Κύκλος 7 (2014)**

Στον τελευταίο κύκλο ο Jax έρχεται αντιμέτωπος με τον πρόσφατο χαμό και παραδίδεται στην αστυνομία.Ενώ είναι στην φυλακή παίρνει την απόφαση να αλλάξει ριζικά την κατεύθυνση της λέσχης και να πάρει εκδίκηση για τον θάνατο της γυναίκας του. 

## Επεισόδια

## Ηθοποιοί και χαρακτήρες
μικρογραφία|483x483εσ|Cast


## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του FX network
Pinterest

Το **Pinterest** είναι πλατφόρμα κοινωνικής δικτύωσης και διαδικτυακό εργαλείο δημιουργίας οπτικών σελιδοδεικτών, που έχει σχεδιαστεί για να επιτρέπει την αποθήκευση και την ανακάλυψη πληροφοριών (συγκεκριμένα "ιδέες") όπως συνταγές, σπίτι, στυλ, κίνητρα και έμπνευση στο διαδίκτυο χρησιμοποιώντας εικόνες και, σε μικρότερη κλίμακα, κινούμενα GIF και βίντεο,  με τη μορφή pinboards. Ο ιστότοπος δημιουργήθηκε από τους Ben Silbermann , Paul Sciarra και Evan Sharp και λειτουργεί πλέον από την Pinterest, Inc. , και έχει την έδρα του στο Σαν Φρανσίσκο . Οι χρήστες του Pinterest μπορούν να αναρτούν δικές τους φωτογραφίες και βίντεο ή να αποθηκεύουν φωτογραφίες που βρίσκουν στο Διαδίκτυο.

## Ιστορία

### Η Ίδρυση και η αρχή του Pinterest (2009-2010)
Το Pinterest ξεκίνησε να αναπτύσσεται τον Δεκέμβριο του 2009 από τον Μπεν Σίλμπερμαν, τον Πολ Σιάρα και τον Έβαν Σαρπ, ενώ τον Μάρτιο του 2010 η πλατφόρμα κυκλοφόρησε για πρώτη φορά δημοσίως σε δοκιμαστική έκδοση (Beta). 

### Η επιτυχία της πλατφόρμας και η δημοσιότητά της (2010-2013)
Τον Δεκέμβριο του 2010, εννέα μήνες μετά την κυκλοφορία της πλατφόρμας, η ιστοσελίδα του Pinterest είχε περίπου 10.000 χρήστες και τον Μάρτιο του 2011 κυκλοφόρησε η εφαρμογή για iOS, ενώ η έκδοση για Android κυκλοφόρησε επίσημα στο Google Play Store στις 14 Αυγούστου 2012.

Τον Δεκέμβριο της ίδιας χρονιάς, το Pinterest έγινε η 10η πιο δημοφιλής πλατφόρμα κοινωνικής δικτύωσης παγκοσμίως, και τον Μάιο του 2012 η ιαπωνική εταιρεία Rakuten επένδυσε 100 εκατομμύρια δολάρια στην ιστοσελίδα. Μέχρι τον Αύγουστο του 2012 είχε 25 εκατομμύρια επισκέπτες κάθε μήνα, ενώ το 2013 κέρδισε το βραβείο Webby για το καλύτερο μέσο κοινωνικής δικτύωσης στον κόσμο.

### Η αρχή των διαφημίσεων (2013-2015)
Τον Σεπτέμβριο του 2013 ξεκίνησε δοκιμαστικά μία λειτουργία δημιουργημένη για το Pinterest που ονομαζόταν "Προωθούμενα Pin" (Promoted Pins). Αυτή η λειτουργία είναι μια διαδικασία πληρωμής για την προώθηση των διαφημίσεων από εταιρείες στους χρήστες και κυκλοφόρησε επίσημα τον Μάιο του 2014, πρώτα σε επιλεγμένες εταιρείες, ενώ έγινε διαθέσιμη σε όλες τις επιχειρήσεις των Ηνωμένων Πολιτειών τον Ιανουάριο του 2015.

## Παραπομπές


Κατηγορία:Μέσα κοινωνικής δικτύωσης
Κατηγορία:Ιστοσελίδες διαμοιρασμού εικόνων
Κατηγορία:Νικητές Webby Award
Κατηγορία:Λογισμικό Android
Κατηγορία:Λογισμικό iOS
Αδελαΐδα της Έσσης

Η **Αδελαΐδα**, γερμ. Adelaide von Hessen (μετά το 1323 - μετά τις 26 Μαΐου 1371) από τον Οίκο της Έσσης ήταν κόρη του λαντγκράβου της Έσσης και με τον γάμο της έγινε βασίλισσα της Πολωνίας.

## Βιογραφία
Ήταν η πρώτη κόρη του Ερρίκου Β΄ λαντγκράβου της Έσσης και της Ελισάβετ των Βέττιν, κόρης του Φρειδερίκου Α΄ μαργράβου του Μάισσεν.

## Οικογένεια
Παντρεύτηκε το 1341 τον Καζιμίρ Γ΄ των Πιαστ τον *Μεγάλο*, βασιλιά της Πολωνίας. Σύντομα μετά τον γάμο ζούσαν χωριστά και το 1356 τη διαζεύχθηκε για να κάνει άλλον γάμο και να αποκτήσει διάδοχο.

## Πρόγονοι

## Πηγές
* Balzer Oswald: Genealogia Piastów. Kraków 1895, p. 386-387.
* Paszkiewicz H.: Adelajda. In: Polski Słownik Biograficzny. Vol. 1. 1935, p. 28.
* Semkowicz Aleksander: Adelajda, Krystyna, Jadwiga, żony Kazimierza Wielkiego. Kwartalnik Historyczny 12. 1898, p. 561-566.

## Παραπομπές


Κατηγορία:Οίκος της Έσσης
Μουσεία της Πόλης του Παρισιού

[μικρογραφία|280x280εσ|Το [Πετί Παλαί|Πετί Παλέ, ένα από τα μουσεία της Πόλης του Παρισιού]]
Τα **μουσεία της πόλης του Παρισιού** (Γαλλικά: Les musées de la Ville de Paris) είναι μουσεία, εργαστήρια, σπίτια καλλιτεχνών και αρχαιολογικοί χώροι που ανήκουν στον Δήμο του Παρισιού. Είναι 17 μουσεία, 14 από τα οποία διοικούνται από το δημόσιο ίδρυμα Παρίσι Μουσεία. Ένα από αυτά, η Οικία Ωτβίλ, είναι παράρτημα της Οικίας του Βίκτωρα Ουγκώ και δεν βρίσκεται στο Παρίσι αλλά στο Σεντ Πίτερ Πορτ  Γκέρνσεϊ, στο νησί  Γκέρνσεϊ. Το υπαίθριο μουσείο γλυπτικής, που παρουσιάζεται σε δημόσιο κήπο, και το μουσείο Υπονόμων ανήκουν στις δημοτικές περιοχές, που είναι υπεύθυνες για τη συντήρησή τους.

Η πρόσβαση στα μουσεία της πόλης του Παρισιού είναι δωρεάν για τις μόνιμες συλλογές, εκτός από τις κατακόμβες του Παρισιού, την αρχαιολογική κρύπτη της Ιλ ντε λα Σιτέ και το μουσείο Υπονόμων του Παρισιού.

## Παρουσίαση
Ιστορικά, το πρώτο από τα μουσεία της πόλης του Παρισιού είναι το μουσείο Καρναβαλέ, το οποίο δημιουργήθηκε το 1880. Στη συνέχεια, πολλές δωρεές ιδιοκτησίας ή συλλογών επέτρεψαν τη δημιουργία άλλων μουσείων. Το τελευταίο, με την τριπλή ονομασία Μουσείο Απελευθέρωσης του Παρισιού - μουσείο στρατηγού Λεκλέρκ - μουσείο Ζαν Μουλέν, χρονολογείται από το 2019, για την 75η επέτειο της απελευθέρωσης του Παρισιού κατά τον Β' Παγκόσμιο πόλεμο.

Οι συλλογές της πόλης του Παρισιού, οι εκθέσεις των μουσείων της πόλης του Παρισιού και οι κατάλογοι τους βρίσκονται υπό τη διαχείριση του εκπροσώπου του δημόσιου ιδρύματος Παρίσι Μουσεία.

## Λίστα μουσείων

## Παραπομπές


## Εξωτερικοί σύνδεσμοι

* Τα μουσεία της πόλης του Παρισιού (γαλλικά)
Ετιέν Α΄ ντ'Αλίγκρ

Ο **Ετιέν (Στέφανος) Αλίγκρ** (*Étienne Ier d'Aligre*, 1559 – 11 Δεκεμβρίου 1635) ήταν Γάλλος ανώτατος δικαστικός και «Μέγας Σφραγιδοφύλακας» (*Garde des sceaux*) της Γαλλίας το 1624.

Ο Αλίγκρ γεννήθηκε στη Σαρτρ και διετέλεσε πρόεδρος του Ανωτάτου Δικαστηρίου. Εξορίσθηκε όμως το 1626 από τον πρωθυπουργό Καρδινάλιο Ρισελιέ και αποσύρθηκε στα κτήματά του, στο Πονγκουέν (σήμερα χωριό στον Νομό Ερ-ε-Λουάρ), όπου και απεβίωσε σε ηλικία 76 ετών, αφήνοντας τη φήμη *«ενός εκ των τιμιωτέρων ανδρών της δικαστικής τηβέννου»*.

Ο Αλίγκρ άφησε επιφανείς απογόνους: Ο συνώνυμος γιος του Ετιέν (1592-1677) έγινε επίσης Σφραγιδοφύλακας, πρόεδρος δικαστηρίου και πρεσβευτής της Γαλλίας στη Βενετία, ενώ ο άλλος γιος του Λουί (Λουδοβίκος) έγινε υποστράτηγος. Μακρινότερος απόγονός του ήταν ο Ετιέν-Φρανσουά Αλίγκρ (1727-1798), ο πρώτος πρόεδρος του παρισινού κοινοβουλίου.

## Παραπομπές


## Πηγές
* Το λήμμα «Αλίγκρ Στέφανος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελ. 206

Αλιγκρ, Ετιεν